B'nai B'rith

B'nai B'rith International (heebrea keeles: בְּנֵי בְּרִית, b'né brit, sõna-sõnalt 'Lepingu lapsed') on USA juudi sionistlik teenistusorganisatsioon. B'nai B'rith väidab, et on pühendunud juudi rahva ja Iisraeli riigi julgeolekule ja järjepidevusele ning võitlusele antisemitismiga. Praegu on tal umbes 500 000 organiseeritud liiget umbes 60 riigis. See teeb B'nai B'rithist ühe suurima juudi rahvusvahelise ühenduse.https://portal.ehri-project.eu/units/us-005578-irn507373-irn611865  

 Ajalugu 
B'nai B'rith asutati 13. oktoobril 1843 Aaron Sinsheimeri kohvikus New Yorgi Lower East Side'is Henry Jonesi juhtimisel 12 hiljuti USAsse tulnud Saksa juudi immigrandi poolt salajase vabamüürliku loožina.https://web.archive.org/web/20231013085657/https://portal.ehri-project.eu/units/us-005578-irn507373-irn611865 Uus organisatsioon esindas katset organiseerida kohaliku kogukonna juute, et seista vastu sellele, mida üks asutajatest Isaac Rosenbourg nimetas "juutide taunitavaks olukorraks selles meie äsja omaksvõetud riigis".https://web.archive.org/web/20110518044125/http://www.bnaibrith.org/about_us/bbi_roots.cfm Uue grupi eesmärk, nagu on kirjeldatud selle põhikirjas, nõudis traditsioonilisi funktsioone, mida täidavad juudi ühingud Euroopas: "Haigete külastamine ja abistamine" ning "leskede ja orbude kaitsmine ja abistamine". Selle asutajad lootsid, et see hõlmab peagi kõiki Ameerika Ühendriikide juute, kuid seda ei juhtunud, kuna samal ajal tekkisid ka teised juudi organisatsioonid.https://web.archive.org/web/20110518044125/http://www.bnaibrith.org/about_us/bbi_roots.cfm 

Saksa keelt kõnelevad asutajad nimetasid organisatsiooni algselt Bundes-Brüderiks (saksa keeles "Lepingu Vennad"), et kajastada oma eesmärki luua vennalik kord, mis pakuks lohutust kogu juudi-ameeriklaste spektrile. Kuigi varased koosolekud toimusid saksa keeles, sai lühikese aja pärast eelistatud keeleks inglise keel ja nimi muudeti B'nai B'rithiks. 20. sajandi lõpus muudeti tõlge kaasaegsemaks ja kaasavamaks Children of the Covenant'iks.Sara E. Karesh and Mitchell M. Hurvitz (2006). Encyclopedia of Judaism. Infobase Publishing. p. 61. 

Juba algaegadest peale üritas B'nai B'rith kaitsta juutide õigusi kõikjal maailmas. Näiteks 1851. aastal kutsus ta USA riigisekretär Daniel Websterit üles käimasolevate kaubandusläbirääkimiste ajal nõudma juutidele Šveitsis kehtivate piirangute kaotamist.Hasia R. Diner, The Jews of the United States, 1654 to 2000, p. 191 

B'nai B'rithi tegevuses 19. ja 20. sajandil domineerisid vastastikune abi, sotsiaalne teenimine ja filantroopia. Oma perede kaitsmise pärast oli organisatsiooni esimene konkreetne tegevus kindlustuspoliisi loomine, mis maksis surnud liikmete leskedele matusekulude katteks 30 dollarit ja 1 dollari suuruse nädalatoetuse kogu ülejäänud eluks. Lisaks toetati orvuks jäänud lapsi.https://web.archive.org/web/20110518044125/http://www.bnaibrith.org/about_us/bbi_roots.cfm 1851. aastal püstitati New Yorki Covenant Hall, mis oli esimene juudi kogukonnakeskus Ameerika Ühendriikides ja mida peetakse laialdaselt ka esimeseks juudi avalikuks raamatukoguks Ameerika Ühendriikides. Aasta hiljem asutas B'nai B'rith Maimonidese raamatukogu. Vahetult pärast kodusõda – kui mõlema poole juudid jäid kodutuks – asutas B'nai B'rith 200-kohalise Clevelandi juudi lastekodu. Järgmise paari aasta jooksul asutas organisatsioon arvukalt haiglaid, laste- ja vanadekodusid. Kui 1870ndatel kerkisid Rumeenias antisemitismilained loodi B'nai B'rithi mõjutusel sinna USA konsulaat, mille esimeseks konsuliks sai endine B'nai B'rithi president Benjamin Peixotto.https://web.archive.org/web/20110518044125/http://www.bnaibrith.org/about_us/bbi_roots.cfm

1875. aastal asutati loož Torontos, peagi järgnes teine Montrealis ja 1882. aastal loož Berliinis. Liikmeskond väljaspool Ameerika Ühendriike kasvas kiiresti. Moodustati loožid Kairos (1887) ja Jeruusalemmas (1888 – üheksa aastat enne seda, kui Theodor Herzl kutsus kokku esimese sionistliku kongressi Baselis Šveitsis). Jeruusalemma loožist sai esimene avalik organisatsioon, mis pidas kõiki oma koosolekuid heebrea keeles.https://web.archive.org/web/20161206181644/http://www.jewishvirtuallibrary.org/jsource/Zionism/First_Cong_%26_Basel_Program.html Pärast 1881. aasta juudipogromme Venemaal saabus USAsse massiliselt juudi sisserändajaid Ida-Euroopast. B'nai B'rith  korraldas neile amerikaniseerumise kursusi, ametikoole ja abiprogramme. Sellal algas liikmeskonna kiire kasv, muutumine massiorganisatsiooniks ja vennaskondlikele organisatsioonidele omaste salajaste rituaalide kahtluse alla seadmine. 1897. aastal, kui organisatsiooni USA liikmeskond oli veidi üle 18 000, moodustas B'nai B'rith San Franciscos naiste abiorganisatsiooni osakonna. Sellest sai B'nai B'rithi Naised, mis 1988. aastal eraldus iseseisva organisatsioonina nimega Jewish Women International.https://web.archive.org/web/20110527065712/http://www.jwi.org/Page.aspx?pid=272

20. sajandi kahel esimesel aastakümnel käivitas B'nai B'rith kolm tänapäeva suuremat juudi organisatsiooni: Laimuvastane Liiga (Anti Defamation League), juudi üliõpilasorganisatsioon Hillel ja BBYO (algselt B'nai B'rithi Noorteorganisatsioon). Hiljem hakkasid nad elama oma elu, omades erineval määral autonoomiat.

1920. aastatel tekitas üha suuremat muret juudi väärtuste ja traditsioonide säilitamine kuna immigratsioon aeglustus ja Ida-Euroopa päritolu sisserändajad amerikaniseerusid. 1923. aastal asutas Illinoisi rabi Benjamin Frankel Illinoisi ülikoolilinnakus Urbana-Champaignis  juudi üliõpilasorganisatsiooni Hillel. Eesmärgiks oli pakkuda juudi üliõpilastele jumalateenistusi, judaismi tunde ja seltskondlikke üritusi. Kaks aastat hiljem pöördus ta B'nai B'rithi poole, et see uus organisatsioon omaks võtta. B'nai B'rithi sponsorlus Hillelile võimaldas sel laieneda üle Ameerika Ühendriikide, lõpuks muutuda rahvusvaheliseks ja kasvada enam, kui 500 ülikoolilinnaku üliõpilasorganisatsioonist koosnevaks võrgustikuks.https://web.archive.org/web/20120212225658/http://www.hillel.org/NR/rdonlyres/C5146418-3638-435A-8BB9-24592F5500F9/0/hillel_history.pdfhttps://archive.today/20120801085448/http://www.hillel.org/about/news/2008/sep/hillel_history_18september2008.htm 

1924. aastal esitas Sam Beber Nebraskast B'nai B'rithile plaani juudi meeste keskkoolivennaskonna loomiseks. Uue organisatsiooni nimeks sai Aleph Zadik Aleph, eeskujuks kreeka kirjaga vennaskonnad, mis välistasid juudi noored. 1925. aastal sai AZA-st B'nai B'rithi noorem abiorganisatsioon. 1940. aastal asutasid B'nai B'rithi naised oma noortele naistele mõeldud noorteorganitsatsiooni B'nai B'rithi Tüdrukud (B'nai B'rith Girls) ja 1944. aastal  ühinesid kaks organisatsiooni B'nai B'rithi Noorteorganisatsiooniks (B'nai B'rith Youth Organization, BBYO). 1953. aastal omandas B'nai B'rith 300 aakri (120 ha) suuruse maatüki Pennsylvania Pocono mägedes. Algselt Camp B'nai B'rithiks nimetatud rajatis nimetati hiljem B'nai B'rith Perlmani laagriks BBYO varajase juhi Anita Perlmani ja tema abikaasa Louisi auks. 1976. aastal loodi Madisoni lähedale Wisconsinis teine laager. AZA asutaja järgi nimetatud laager sai nimeks B'nai B'rith Beber Camp. 2010. aastal iseseisvus Beber Camp B'nai B'rithist. Perlman Camp toimib nii juudi lastelaagrina kui ka juhtimiskoolituse keskusena.https://web.archive.org/web/20110721104053/http://www.perlmancamp.org/all/about.shtml 

B'nai B'rith peab üheks oma tähtsaimaks ülesandeks võitluse antisemitismiga, milleks loetakse ka antisionism.https://bnaibrith-org-wpom.nyc3.cdn.digitaloceanspaces.com/wp-content/uploads/2022/06/anti-zionism_policy_paper.pdf https://www.timesofisrael.com/zionism-has-become-a-bad-word-says-incoming-bnai-brith-president/

Austraalias ja Uus-Meremaal on kohalikul B'nai B'rithil oma inimõiguste sektsioon nimega B'nai B'rithi Laimuvastane Komisjon (B'nai B'rith Anti-Defamation Commission, ADC), asutatud 1979. aastal. See on pühendunud juudi rahva laimamise kaotamisele, rassismi, sallimatuse ja eelarvamuste vastu võitlemisele. See püüab tagada õigluse ja õiglase kohtlemise kõigile kodanikele.https://www.antidefamation.com.au/about/

1886. aastast on ilmunud ajakiri "B'nai B'rith Magazine", mis on vanim USAs pidevalt ilmuv juudi perioodiline väljaanne.https://www.jewishencyclopedia.com/articles/3438-b-nai-b-rith-messenger

1973. aastal muutis organisatsioon oma Washingtoni peakorteri endise näitusesaali B'nai B'rith Klutznicki Riiklikuks Juudi Muuseumiks (B'nai B'rith Klutznick National Jewish Museum).

Vaata ka,
 Laimuvastane Liiga (B'nai B'rith)

Välislingid
B'nai B'rith International

 Viited 
Kategooria:Ameerika Ühendriikide organisatsioonid
Kategooria:Judaism